
Нов размер на пенсиите от 1 юли 2008

Надзорният съвет на Националния осигурителен институт на свое заседание прие решение за осъвременяване на пенсиите от 1 юли 2008 г. и на проекти на Постановление на Министерския съвет за определяне на нов размер на социалната пенсия за старост и на Закон за изменение на Закона за бюджета на държавното обществено осигуряване за 2008 г.

С предложените проекти се предвиждат три основни промени от 1 юли 2008 г. На първо място –  осъвременяване на пенсиите с 10,35 на сто, на второ място – увеличение на социалната пенсия  за старост от 76,23 лв. на 84,12 лв. и на трето – промяна на минималния размер на пенсията за осигурителен стаж и възраст, считано от 1 юли 2008 г. от 112,62 лв. на 113,49 лв.

В резултат на увеличението на пенсиите с 10,35 на сто от 1 юли 2008 г., социалната пенсия за  старост става 84,12 лв., а минималният размер на личната пенсия за осигурителен стаж и  възраст по чл. 68, ал. 1-3 от Кодекса за социално осигуряване - 113,49 лв. Средният размер  на пенсията на един пенсионер за м. юли 2008 г. достига 205,50 лв. 

За периода м. юли – декември 2008 г. общо за пенсии ще бъдат изразходвани над 2 782,2 млн.  лв., в т. ч. за пенсиите, несвързани с трудова дейност, които се финансират от държавния бюджет – 132,6 млн. лв.

Необходимите средства за увеличението на пенсиите се поемат изцяло от бюджета на държавното обществено осигуряване за 2008 г. 

Пловдив бе домакин на Третия Централноевропейски конгрес по диабет
“Да се предпазим от диабета и неговите усложнения” бе мотото на Третия Централно-европейски  конгрес по диабет, който се проведе в Пловдив / 19-21 юни 2008 в Конгресния Център на Международен Панаир Пловдив/ . В тридневния форум участваха около 400 лекари  от 17 страни. Освен пленарните лекции, изнесени от най-изявените европейски специалисти, имаше 60 презентации на млади лекари и научни работници. Включени бяха 30 лектори - водещи експерти  от Германия, Австрия, Швейцария, Англия, Полша, Словакия, Унгария, Румъния, Гърция, Латвия, Финландия, Сърбия, Словения, както и България.
От 19 юни 2008г. Социалното предприятие към Сдружение "Здраве за всички" стана
Официален и Ексклузивен представител за България на световния лидер за
оборудване и продукти за хора с увреждания: MEYRA-Германия
Сред лекторите e беше и президентът на Световната федерация по диабет (IDF) професор Стандъл, както и много носители на големи световни награди в диабетологията. „Диабетът зачестява през последните години в световен мащаб, с характер на епидемия, която  скъсява продължителността на живота и нарушава значително качеството му”, обясни доц. д-р Теодора Темелкова-Кюркчиева, член на Управителния съвет на Централно-европейската асоциация по диабет президент на форума в Пловдив.
Тя е категорична, че не е по силите на лекарите да се справят сами с диабета и последиците  му. Това го доказват и най-новите проучвания. Този тежък здравен проблем може да бъде  преодолян единствено чрез обединени усилия на цялото общество за усвояване на здравословен начин на живот за предпазване от диабета, категорична е доц. Кюркчиева. Точно това е и целта на форума, който е първият по рода си след 1989 година.

Паралелно с конгреса се проведоха занятия за немедици под лозунга «Да се предпазим от  диабета», като масов крос, мерене на кръвна захар, здравни дискусии и др. Конгресът протече под патронажа на кмета на Пловдив. Почетни гости бяха посланиците на Германия и Австрия. 

Третият Централноевропейски конгрес по диабет се организира от немско-българския медицински  център „Роберт Кох” в София, Националната спортна академия и Асоциацията за ранно откриване  и лечение на социалнозначими заболявания.

В дните на десетдневката на диабета се проведе и представяне-дискусия на книгата ”Дълга младост или ранна старост”, в която са засегнати най-новите познания в медицинската наука, свързани с диабета.

На територията на Община Пловдив има няколко центъра за пациенти с диабет: 

1. Център за обучение на диабетно болни и диабетно стъпало към УМБАЛ”Св. Георги”.

2. Център за диабетно болни към МБАЛ”Пловдив”.

3. Център за работа с болни от захарен диабет към МБАЛ”Св.Пантелеймон”.

4. Диабетен център към МБАЛ”Св.Мина”.

Разработване и прилагане на мониторингова система за наблюдение и оценка на качеството на социалните услуги по проект СЕЙН през 2008 година

Проект “Социални услуги в замяна на нови работни места” (СЕЙН) е инициатива на Министерството на труда и социалната политика, която се осъществява с подкрепата на Програмата на ООН за развитие. Проектът изпробва нов децентрализиран модел за финансиране, предоставяне и управление на социални услуги в общността, като опитът му се прилага в рамките на националните програми за социално включване и социални услуги в домашна среда (НПАХУ и ОПРЧР). Проектът цели разширяване на капацитета на всички участници, ангажирани в процеса на управление на услугите – държавни институции, местни власти. 

Основавайки се на държавната политика в областта на социалните услуги, насочена към преход от институционализирани социални грижи към социални услуги в общността, проект "Социални услуги в замяна на нови работни места" (СЕЙН) разработи и въведе в практиката нов механизъм за устойчиво финансиране, управление, предоставяне и наблюдение на услугата в общността Социален асистент. Моделът се основава на идеята за дългосрочно развитие на социалната услуга в национален мащаб посредством: 

Спазване на общи принципи за предоставяне на услугата Социален асистент в рамките на националните програми за социално включване и социални услуги в домашна среда 

Устойчиво надграждане на капацитета на общинските администрации за съфинансиране, възлагане и мониторинг на услугата Социален асистент 

Устойчиво надграждане на капацитета на доставчиците на социални услуги да предоставят услугата Социален асистент в съответствие с общите принципи и стандарти и в контекста на действащите национални програми 

Прилагане в практиката на стандартите за качество на услугата Социален асистент съгласно Методиката за предоставяне на услугата в общността Социален асистент, утвърдена от Агенцията за социално подпомагане 

Провеждане на регулярен мониторинг на услугата Социален асистент и на други социални услуги в общността чрез единна мониторингова компютъризирана система за сравнителен анализ и оценка на качеството на услугите. 

Дейността по проект СЕЙН в периода 2002-2007 г. е представена по отношение на обхванатите целеви групи, етапите на изпълнение, бюджет и финансиране, структурите за изпълнение на проекта и основните резултати. 

Дейността по проекта през 2008 г. има за цел разработване и прилагане на мониторингова система за наблюдение и оценка на качеството на социалните услуги, както и обучение на представители на ангажираните институции в цялата страна.

Обучение за бенефициенти на ОП “Развитие на човешки ресурси” за предоставяне на услугите “Социален асистент” и “Домашен помощник”

В периода 26 май – 6 юни 2008 г. се проведе серия от обучения за бенефициенти на ОПРЧР на тема ”Изпълнение на договори по Схема за безвъзмездна финансова помощ BG 051POO1/07/5.2 - 01 по ОПРЧР - дейности „Социален асистент” и „Домашен помощник”. Обучението се организира от Агенцията за социално подпомагане съвместно със Звеното за управление на проект СЕЙН с цел оказване на подкрепа за ефективно изпълнение на проектите и предоставяне на качествени социални услуги на нуждаещите се. 

Обучители са експерти от дирекция ”Международно сътрудничество, програми и европейска интеграция” и сектор ”Финансов контрол на Европейските фондове” (АСП), отговорни за оперативния мониторинг и финансов контрол на изпълнението на договорите, и представители на проект СЕЙН - консултанти социални услуги в домашна среда. 

Регионалните семинари се проведоха в градовете Стара Загора (26 май), Пловдив (27 май), София (30 май), Варна (2 юни), Велико Търново (4 юни) и Враца (6 юни). 

СЕДМИЦА НА СОЦИАЛНАТА ПОЛИТИКА
От 26 до 30 май 2008 г., хотел „Хилтън”, гр. София се проведе Седмица на социалната политика. Организатор на това събитие бе  Министерството на труда и социалната политика .

ПРОГРАМАта включваше"

Ден на „Антидискриминацията и равните възможности” - 26 май 2008 г., Пленарна зала, хотел „Хилтън”, гр. София

Ден на „Безопасността и здравето при работа” - 27 май 2008 г., зала Мусала II, хотел „Хилтън”, гр. София

Ден на „Социалната закрила и социалното включване” - 27 май 2008 г., Зала „Мусала I”, хотел „Хилтън”, гр. София

Ден на „Миграцията и труда” - 27 май 2008 г., зала „Мусала II”, хотел „Хилтън”, гр. София

Ден на „Политиката по заетостта в България” - хотел „Хилтън” София, 28 май 2008 г.

Ден на „Европейския Социален Фонд в България” - 29 май 2008 г., Хотел „Хилтън”, гр. София
Инвалидите у нас остават арестувани в домовете си 
Хиляди български граждани остават арестувани зад четирите стени по една единствена причина - инвалидност. Голяма част от българските инвалиди, дори в големите градове, са откъснати от света. Те нямат възможност да излязат,  не ходят на работа и се срещат с приятели само вкъщи. Причината да са арестанти в собствените си домове е, че тротоарите, подстъпите към различни ведомства и фирми, ресторантите и  сладкарниците са непреодолими за инвалидните им колички. Без път са хората със специфични потребности, както още ги наричат в Европейския съюз, в почти всички големи градове  на страната. В по-малките населени места положението им е още по-тежко. Внезапни проверки започват до месец-два във всички ведомства из цялата страна. Те ще бъдат проверявани най-строго дали са привели околната среда и самите сгради-отвън и отвътре, в състояние да бъдат ползвани безпроблемно и от инвалиди. Компромиси няма да има, глобите ще са солени, съобщи изпълнителният директор на Агенцията за хора с увреждания Минчо Коралски. Про-веряващите ще бъдат от подопечната му агенция, от Комисията за защита от дискриминацията и от МРРБ. Идеята за проверките възникнала, след като премиерът Сергей Станишев заяви неотдавна, че лично ще се интересува и занапред дали околната среда е адаптирана за хората със специфични потребности.

Миналата есен например Министерството на държавната администрация отнесе солена глоба заради недостъпни за инвалиди  избирателни секции.

Това са демонстрации, но не и съпричастност към проблема на хора като нас. Отчита се дейност, харчат се пари на данъкоплатеца, но ние все си оставаме вкъщи.

Първа туристическа пътека за инвалиди в Природен парк "Шуменско плато" 

Първата туристическа пътека за хора в неравностойно положение в Природен парк "Шуменско плато" бе открита на 27 май, съобщиха  от дирекцията на парка. Тя е изградена по проект "Природа, достъпна за всички", изготвен от дирекцията на Природния парк  "Шуменско плато", и финансиран от Агенцията за хора с увреждания към Министерството на труда и социалната политика и  Държавната агенция по горите. Целта на проекта е да създаде подходяща среда, условия за туризъм в ПП "Шуменско плато" на хора  в неравностойно положение. Парковата инфраструктура ще бъде допълнена с достъпни, удобни и безопасни съоръжения за ползване от хора с увреждане на зрението, на опорно-двигателния апарат и хора със спортни травми. С реализацията на проекта се  осигурява подходяща среда за отдих, възстановителни физически упражнения, организирани посещения с възможност за пикник и  опознаване на природния парк. Пътеката е подходяща и за посещения от деца от социалните домове, които са на рехабилитация, възрастни туристи и майки с колички. Пътеката се намира в непосредствена близост до Информационния център на ПП "Шуменско  плато" и трасето й продължава в посока Дивдядовски скални венци. Нейната дължина е 600 м, ширина - 2 м, по които има спортни  уреди, кътове за отдих и информационни табла. Общата стойност на проекта е 34 300 лв., от които 16 000 лв. са финансирани от  Агенцията за хора с увреждания и 18 300 лв. от Държавната агенция по горите. 

Отдих

Единни пакетни цени за почивка в базите на ССБ

ХОТЕЛ “ХОРИЗОНТ” - гр. ОБЗОР, Централна сграда тел/ 0886 100 169 ,Тошко Николов

Единни пакетни цени за почивка на членове и служители на ССБ в т. ч. техните семейства или придружители:

Период: 1 май–20 юни и 1 септември-30 октомври 2008 г.

- полупансион (нощувка, закуска и вечеря) - 12.00 лв.

- пълен пансион (нощувка, закуска, обяд и вечеря) - 15.00 лв.

- нощувка - 10.00 лв.

Период: 21 юни - 31 август 2008 г.

- полупансион - 15.00 лв.

- пълен пансион - 18.00 лв.

- нощувка - 14.00 лв.

Пакетни цени за външни клиенти:

Период: 1 май–20 юни и 1 септември-30 октомври 2008 г.

- полупансион - 15.00 лв.

- пълен пансион - 18.00 лв.

- нощувка - 10.00 лв.

Период: 21 юни - 31 август 2008 г.

- полупансион - 20.00 лв.

- пълен пансион - 24.00 лв.

- нощувка - 14.00 лв.

БУНГАЛА

Пакетни цени за почивка на членове и служители на ССБ в т. ч. техните семейства или придружители:

Период: 1 май–20 юни и 1 септември-30 октомври 2008 г.

- полупансион - 10.00 лв.

- пълен пансион - 13.00 лв.

- нощувка - 8.00 лв.

Период: 21 юни - 31 август 2008 г.

- полупансион - 13.00 лв.

- пълен пансион - 16.00 лв.

- нощувка - 10.00 лв.

Пакетни цени за външни клиенти:

Период: 1 май–20 юни и 1 септември-30 октомври 2008 г.

- полупансион - 12.00 лв.

- пълен пансион - 15.00 лв.

- нощувка - 8.00 лв.

Период: 21 юни - 31 август 2008 г.

- полупансион - 16.00 лв.

- пълен пансион - 21.00 лв.

- нощувка - 10.00 лв.

БАЗА НА ССБ В ШИПКОВСКИ МИНЕРАЛНИ БАНИ , тел/ 06966 334

Пакетни цени за почивка на членове и служители на ССБ в т. ч. техните семейства или придружители:

Период: 1 октомври - 30 април 2008 г.

- полупансион - 18.00 лв.

- пълен пансион - 22.00 лв.

- нощувка - 15.00 лв.

Период: 1 май - 30 септември 2008 г.

- полупансион - 16.00 лв.

- пълен пансион - 20.00 лв.

- нощувка - 13.00 лв.

Пакетни цени за външни клиенти:

- полупансион - 23.00 лв.

- пълен пансион - 26.00 лв.

- нощувка - 15.00 лв.

За ползване на услугите на базата на ССБ в гр. Дряново, при положение, че обектът влезе в експлоатация през втората половина  на 2008 г., пакетните цени ще бъдат същите, както на обекта в Шипковски минерални бани.

Съставители: инж. Румен Петков

Гена Дочева
Владимир Петков
За контакти: тел. 835852;0888 033046
Разпространява се БЕЗПЛАТНО
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ            ПЛЕВЕН        юли 2008

